Diari Oficial de la Generalitat Valenciana


Sumari del DOGV 4023, del 18-06-2001 (2001/5591)

RESOLUCIÓ de 28 de maig de 2001, de la directora general de Planificació i Gestió del Medi de la Conselleria de Medi Ambient, per la qual s'ordena la part dispositiva de les declaracions d'impacte ambiental.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/5591


Data del document
:   28-05-2001

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Paterna
    * Alaquàs
    * Carlet
    * Alcora, l'
    * Onda
    * vigilància del medi ambient
    * impacte ambiental

RESOLUCIÓ de 28 de maig de 2001, de la directora general de Planificació i Gestió del Medi de la Conselleria de Medi Ambient, per la qual s'ordena la part dispositiva de les declaracions d'impacte ambiental. [2001/X5591]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental, i el Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana, d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer públiques les declaracions d'impacte ambiental, i en particular, de publicar aquestes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent als expedients 228/99-AIA, 229/99-AIA, 254/99-AIA, 273/99-AIA i 312/99-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 28 de maig de 2001.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 228/99-AIA referent al Projecte de Modificació Puntual núm. 15 del Pla general d'Ordenació Urbana de Paterna, promogut pel propi Ajuntament.
  
Vist que, el 16 d'abril de 1999, la Comissió Territorial d'Urbanisme de València va remetre la fotocòpia de la documentació administrativa i tècnica corresponent al projecte precitat.
  
Segons certificat expedit pel Secretari accidental de l'Ajuntament de Paterna, l'edicte va ser publicat en el Diari Oficial de la Generalitat Valenciana núm. 3.382 de 276 de novembre de 1998, en el periòdic Levante de 20 de novembre de 1998, i al tauler d'anunci del consistori, i no s'hi ha presentat al·legacions en el termini establit.
  
Vist que l'objecte de la modificació és la reclassificació d'una superfície de 1.824,3 m² de Sòl No Urbanitzable de protecció ferroviària a Sòl Urbà dotacional a fi de construir un centre d'educació especial com a ampliació a les instal·lacions actuals del patronat intermunicipal ?Francisco Esteve- dedicades a centre ocupacional.
  
Atés que els terrenys afectats són confrontants amb el sòl de classificat en el Pla General d'Ordenació Urbana vigent com a Zona d'Equipament Docent (Clau 35) i que no presenten característiques ambientals d'interés.
  
Atés, no obstant l'anterior, que donada les especials característiques de l'alumnat i la proximitat a les instal·lacions ferroviàries pot ser necessari l'adopció de mesures correctores encaminades a pal·liar la contaminació acústica.
  
Atés que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribuïx la competència a l'òrgan ambiental per a les declaracions i estimacions d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, el Projecte de Modificació Puntual núm. 15 del Pla General d'Ordenació Urbana de Paterna, sempre que s'ajuste a la documentació presentada i s'estudie, com a part del programa de vigilància ambiental, la repercussió dels sorolls i vibracions en l'alumnat del centre, adoptant si és necessari les mesures correctores adequades per a amortir-los.
  
Segon
  
Notificar a les persones interessades que contra la present resolució, per no ser
  
un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 229/99-AIA referent al Projecte d'Homologació Modificativa del Pla General d'Ordenació Urbana d'Alaquàs, Pla Parcial i Projecte d'urbanització ?La Garrofera?, promogut pel propi Ajuntament.
  
Vist que el 16 d'abril de 1999, la Comissió Territorial d'Urbanisme de València va remetre fotocòpia de l'estudi d'impacte ambiental i de la documentació tècnica i administrativa corresponent al projecte citat.
  
Segons certificat d'aprovació provisional expedit pel secretari l'Ajuntament d'Alaquàs, l'edicte d'informació pública va ser publicat en el Diari Oficial de la Generalitat Valenciana núm. 3.439 de 22 de febrer de 1999 , en el periòdic Levante de 14 de gener de 1999 i en el tauler d'edictes del consistori, no formulant-se al·legacions en el període establit.
  
Vist que la modificació reclassifica una xicoteta franja de terreny de Sòl No Urbanitzable per a la creació d'un vial de servici paral·lel al Mas de Moret, i s'ordena detalladament el Sòl Urbanitzable programat d'ús industrial Sector IV (77.800 m²) i Unitat d'Execució F (47.980 m²), qualificat en el Pla General.
  
Atés que la normativa reguladora del pla parcial no establixen mesures encaminades a la gestió de residus de qualsevol naturalesa generats en l'àmbit del Pla Parcial i que el contingut de l'Ordenança Municipal Reguladora de la Protecció Ambiental contra la Contaminació Acústica no ha sigut inclòs en la documentació aportada.
  
Atés que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribuïx la competència a l'òrgan ambiental per a les declaracions i estimacions d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, el Projecte d'Homologació modificativa del Pla General d'Ordenació Urbana d'Alaquàs, Pla Parcial i Projecte d'Urbanització ?La Garrofera- , sempre que s'ajuste a la documentació aportada als següents condicionants:
  
1) S'ampliarà la secció 7 (condicions higièniques) amb les mesures necessàries per a garantir l'adequada gestió dels distints tipus de residus en l'àmbit del pla parcial i en especial pel que fa a les empreses productores de residus tòxics i perillosos.
  
En este sentit l'Ajuntament requerirà, a aquelles indústries que generen en el seu procés de producció residus tòxics i perillosos (atés que els dits residus han de ser evacuats i tractats per empresa gestora especialitzada), per a la concessió de la llicència d'activitat i depenent de la massa anual generada, l'autorització de Productor de Residus Tòxics i Perillosos o la inscripció en el Registre de Xicotets Productors de Residus Tòxics i Perillosos.
  
2) A fi de garantir el tractament de les aigües residuals generades pel nou polígon industrial, l'Ajuntament comptarà, prèvia a la connexió a la xarxa municipal de clavegueram amb l'acceptació de l'increment de cabals per part de l'Entitat de Sanejament de la Generalitat Valenciana.
  
Si la dita acceptació no es produïra, el polígon industrial estarà obligat a la instal·lació i manteniment d'un sistema d'evacuació i tractament de depuració per a l'àmbit d'aquest.
  
3) L'Ordenança Municipal Reguladora de la Protecció Ambiental contra la Contaminació Acústica s'ajustarà als criteris establits en el Model d'Ordenança Municipal sobre prevenció de la contaminació acústica (protecció contra sorolls i vibracions) elaborada conjuntament per la Conselleria de Medi Ambient i la federació Valenciana de Municipis i Províncies.
  
Segon
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 254/99-AIA referent al projecte d'Homologació dels Sectors 3 i 4 del Parc Industrial Ciutat de Carlet, promogut pel propi Ajuntament.
  
Vist que el 10 de maig de 1998 es va remetre des del Servici Territorial d'Urbanisme i Ordenació Territorial de València, documentació tècnica consistent en l'Estudi d'Impacte Ambiental de l'Homologació, junt amb certificats de la seua exposició pública i d'aprovació provisional.
  
Vist que d'acord al certificat expedit pel Secretari de l'Ajuntament de Carlet, la informació pública va ser portada a terme per mitjà de la publicació de l'Edicte en el Diari Oficial de la Generalitat Valenciana núm. 3.433, de 12 de febrer de 1999, i en el diari Las Províncias de data 19 de febrer de 1999; sense que en el termini establit es formularen al·legacions.
  
L'aprovació provisional va tindre lloc al ple municipal en la sessió del dia 31 de març de 1999.
  
Vist que en reunió mantinguda en data 5 d'octubre de 1999, entre tècnics municipals amb representants d'esta Direcció General, es van aclarir els dubtes referents als sòls no urbanitzable la reclassificació dels quals es proposa en el document urbanístic.
  
Vist que l'homologació del Sector S-4 es desenrotlla sobre sòl urbanitzable no programat d'ús industrial i en part sobre sòl no urbanitzable de protecció de carreteres (reserva d'una via municipal que ha quedat obsoleta i per tant s'elimina del Pla General).
  
Complementant-se l'actuació amb l'homologació de la requalificació del sòl urbanitzable no programat d'ús industrial del Sector S-3, delimitat sobre sòl no urbanitzable comú (no protegit segons el pla general) de caràcter residual, que queda enclavat en un triangle delimitat per tres elements de la xarxa primària de caràcter viari, tant estatal (Autovia de Llevant CN-340), com provincial W-3023 i local, que a causa del seu escàs valor ambiental, motivat per l'elevat grau d'antropització de la zona, que ve donat per la seua pròpia delimitació per mitjà de les vies de comunicació ja descrites, l'ús agrícola intensiu actual, a més de disposar-se de forma contigua, sense solució de continuïtat respecte dels Sectors S-1 i S-2 de caràcter urbà industrial, completant i conformant una distribució més simètrica dels blocs d'edificació en els límits de la confluència entre estos tres sectors.
  
Atés que en l'estudi d'impacte ambiental presentat es posa de manifest la no afecció a cap via pecuària.
  
Atés, que així mateix es deixa constància que les aigües residuals que es generen seran tractades en la depuradora construïda en el Sector S-1, confrontant amb estos sectors S-3 i S-4
  
Atés que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribuïx la competència a l'òrgan ambiental per a les declaracions i estimacions d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià, atribuïx a la Direcció General de Planificació i Gestió del Medi la competència per a la tramitació i formulació de la Declaració d'Impacte Ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, el projecte d'Homologació dels Sectors 3 i 4 del Parc Industrial Ciutat de Carlet, promogut pel propi Ajuntament, sempre que s'ajuste al que preveu la documentació aportada i s'apliquen les mesures protectores i/o correctores proposades.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produïx indefensió, no cap cap recurs; sense perjuí d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 273/99-AIA sobre el projecte d'instal·lació d'una Planta de Cogeneració a gas natural (amb un motogenerador de 995 kWe), promogut per Azulejos Alcor, SL, per a la fàbrica de ceràmica situada en Camí Prats s/n, en el municipi de l'Alcora (l'Alcalatén).
  
Vist que, el 6 de maig de 1999, es rep del Servici Territorial d'Indústria i Energia a Castelló el projecte de Planta de Cogeneració i l'estudi d'impacte ambiental de l'empresa Azulejos Alcor, SL.
  
Vist que, amb l'execució del projecte es generarà energia elèctrica i s'aprofitarà l'energia tèrmica continguda en els gasos de fuga i en l'aigua de refrigerar les camises del motor, per mitjà d'intercanviadors, per a ser utilitzada en dos dels quatre assecadors de la indústria.
  
Vist que, en data 17 de maig de 1999, es va realitzar consultes a l'Ajuntament de l'Alcora i a la Direcció General de Qualitat Ambiental d'esta Conselleria.
  
Vist que, el 8 de juny de 1999, es rep de la Direcció General de Qualitat Ambiental l'informe emés pel Servici de Residus i Contaminació, en el que s'arreplega els aspectes següents a tindre en compte per a garantir una adequada protecció de l'ambient atmosfèric i gestió de residus:
  
L'activitat sotmesa a estudi haurà de disposar d'un llibre de registre per cada u dels focus emissors de contaminants (per cada xemeneia) segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Servicis Territorials de la Conselleria de Medi Ambient. Així mateix, hauran de presentar correctament l'adaptació de l'enquesta que apareix en l'annex V de la mencionada orde, la qual igualment es troba disponible en els mencionats SS.TT.
  
Quant al nivell de soroll en els ambients exteriors, haurà d'estar-se al que disposa l'ordenament municipal. De qualsevol mode, hauria de garantir-se la no transmissió de més de 35 dB(A) per part de la nova instal·lació a l'interior de les vivendes o establiments pròxims o confrontants.
  
Quant a la producció de residus perillosos (pe els olis de lubricar el càrter del motor, etc...), l'empresa ha d'inscriure's en el Registre de Xicotets Productors de Residus si produïra menys de 10 Tm/any, o sol·licitar Autorització de Productor de RP's si produïra més de la mencionada quantitat (ha de considerar-se el conjunt dels residus produïts per la planta en la seua totalitat, independentment que provinguen de la instal·lació que ja existia o de l'ampliació). En estos dos casos, els residus necessàriament han d'entregar-se a un gestor autoritzat per la Conselleria de Medi Ambient.
  
Quant al Programa de Vigilància Ambiental de les emissions a l'atmosfera i del soroll ambiental generat, entenem que hauria de constar de:
  
- Mesuraments de les emissions de Partícules Sòlides, SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
- Mesuraments d'autocontrol de les emissions de NO2 i CO, realitzades per un centre qualificat o per la pròpia empresa una vegada cada any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
- Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any.
  
El Programa de Vigilància Ambiental de les emissions a l'atmosfera haurà de realitzar-se en tots i cada u dels focus. No obstant això, l'autocontrol podrà disminuir-se en la seua freqüència en els focus que habitualment no funcionen (p.e., xemeneia de by-pass) i haurà de realitzar-se en els focus que realitzen efectivament i habitualment l'abocament, que en este cas entenem que seran les xemeneies dels atomitzadors després de la utilització de la calor residual dels gasos de fuga.
  
Les xemeneies d'emissió de contaminants hauran de disposar d'orificis que possibiliten la presa de mostres dels paràmetres contaminants en l'emissió i accessibilitat a aquests per mitjà d'una infraestructura fixa, segons s'indica en l'Ordre de 18 d'octubre de 1976. Quant a l'altura de les xemeneies calculades, deuria revisar-se prenent en compte les altures dels edificis pròxims i confrontants de manera que no poguera existir una dispersió insuficient.
  
Vist que, en data 6 de juliol de 1999, es rep del Servici Territorial d'Indústria i Energia a Castelló els resultats de l'exposició pública.
  
Vist que, han sigut exposats al públic la sol·licitud d'Autorització Administrativa i l'Estudi d'Impacte Ambiental, durant el termini de trenta dies, per mitjà d'anunci en el BOP núm. 63 de data 22.5.99, sense que s'hagen presentat al·legacions a aquesta, segons certificat del Servici Territorial d'Indústria i Energia.
  
Vist que, el 16 de juliol de 1999, se sol·licita al promotor ampliació de l'estudi d'impacte ambiental en els següents aspectes:
  
- Dins del procés industrial de la fàbrica, aclarir el destí de l'energia tèrmica generada en la Planta de Cogeneració perquè en la documentació s'arreplega d'una banda que va als assecadors i per una altra, en l'apartat 1.6.3. ?Descripció del procés d'aprofitament de fums?, als atomitzadors.
  
- Estudi del soroll generat per la instal·lació de cogeneració, mesures correctores i control ambiental.
  
- Determinar el nombre de xemeneies que seran utilitzades per a evacuar els gasos de fuga, tant si han siguts aprofitats energèticament com no, justificant que l'altura d'estes dispersarà prou les emissions de contaminants en l'atmosfera.
  
- I les indicacions de l'informe de la Direcció General de Qualitat Ambiental que s'adjunta.
  
Vist que, el 5 d'agost de 1999, es rep l'ampliació de l'estudi d'impacte ambiental com annex d'aquest i s'hi arreplega:
  
Que els gasos de fuga, així com l'aire calent resultant de la refrigeració de l'aigua de camises, es mesclen en una cambra d'homogeneïtzació. Des d'esta, l'aire calent, és impulsat a l'interior dels assecadors. I en un croquis es reflectix la canalització d'este fluix tèrmic així com la ubicació d'una xemeneia prèvia a la seua entrada als assecadors.
  
Que és un error de redacció ?el destí final de l'energia tèrmica als Atomitzadors?, ja que en la indústria no hi ha la mencionada màquina, sinó quatre assecadors, dos dels quals són els destinataris de l'energia tèrmica produïda pel motor.
  
De forma justificada, que del soroll produït pel motor, d'un nivell mitjà de 85 dB(A) segons fabricant, en cap moment es transmetrà als confrontants nivells superiors a 45 dB(A) autoritzats per les ordenances municipals.
  
En el motor únicament hi ha una xemeneia la qual connectarà directament amb el col·lector que porta els gasos fins als assecadors. En esta xemeneia hi ha un by-pass que en cas d'avaria dels assecadors (cosa molt poc probable) i fins que es produïsca la paret total del motor, evacuarà els gasos a l'exterior. Esta xemeneia es calcula en el punt 1.6.9 de la memòria, tenint una altura de 5 metres, considerant esta altura suficient perquè les emissions de contaminants es dispersen prou en l'atmosfera.
  
Es tindrà en compte totes les indicacions de l'informe de la Direcció General de Qualitat Ambiental d'eixa Conselleria.
  
Atés que, en l'estudi sobre el soroll no es determinen totes les fonts generadores existent en la instal·lació, així donades a conéixer en l'estudi d'impacte ambiental amb la següent relació: aïllaments utilitzats en l'edifici on s'ubica el motor, envoltant acústica, silenciador entrada de l'aire de refrigeració, silenciador d'eixida de l'aire de refrigeració, silenciador entrada de l'aire de combustió, silenciador dels gasos de fuga.
  
Atés que, els residus perillosos generats (els olis usats de lubricar el motor i transformador, els vessaments, bateries, filtres, etc.) han de ser arreplegats en envasos adequats i etiquetats per al seu entrega a empreses gestores autoritzades.
  
Atés que, els nivells d'emissió de contaminants emesos a l'atmosfera, tant dels gasos evacuats sense aprofitament energètic com dels que ja han sofert tal aprofitament, no hauran de sobrepassar els límits establits en el Decret 833/75 que desenrotlla la Llei 38/72, de Protecció de l'Ambient Atmosfèric. Per a les combustions de gas natural, els límits d'emissió hauran de ser:
  
Opacitat ....... 2 (Bacharach) i 1 (Ringlemann).
  
Monòxid de carboni .............. 500 ppm.
  
Òxids de nitrogen ................. 300 ppm.
  
Partícules en suspensió ........... 150 mg/Nm³
  
SO2, des de l'any 1980 ............. 850 mg/Nm³
  
Atés que, a pesar que la xemeneia que s'instal·le tinga una altura superior a l'obtinguda en el càlcul segons l'Ordre de 18.10.1976, l'altura real haurà de ser tal que, tenint en compte tant l'altura del propi edifici com la dels confrontants i les seues distàncies, permeta una correcta dispersió al si atmosfèric de les emissions evacuades per ella.
  
Atés que ni en l'estudi d'impacte ambiental ni en l'annex d'aquest s'establix un Programa de Vigilància Ambiental.
  
Atés que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribuïx la competència a l'òrgan ambiental, per a la declaració d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes ambientals, el projecte d'instal·lació d'una Planta de Cogeneració a gas natural (amb un motogenerador de 995 kWe), promogut per Azulejos Alcor, SL, per a la fàbrica de ceràmica situada en Camí Prats s/n, al municipi de l'Alcora (l'Alcalatén), en els termes que establix l'Estudi d'Impacte Ambiental i, sempre que, es complisquen les següents condicions:
  
1) L'oli usat, els possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu perillós, seran adequadament emmagatzemats i etiquetats, i entregats a Gestor Autoritzat, segons la Llei 10/1998, de 21 d'abril, de Residus.
  
2) Per ser productor de residus perillosos, l'empresa estarà subjecta a tot el que disposa la Llei 10/1998 de 21 d'abril de Residus. És a dir, si produïxen menys de 10 Tm/any de RP's haurà d'inscriure's en el Registre de Xicotets Productors de Residus Perillosos, o de ser superior a eixa quantitat haurà de sol·licitar davant de la Direcció General de Qualitat Ambiental d'esta Conselleria l'Autorització com a Productor de Residus Perillosos, presentant la preceptiva declaració anual.
  
3) La present activitat, considerada en el catàleg d'activitats potencialment contaminants de l'atmosfera que s'indica en l'annex II del Decret 833/75, estarà a tot allò que s'ha disposat per a tals activitats en el Títol VI del mencionat Decret (Règim especial d'activitats potencialment contaminants de l'atmosfera) i en l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
4) Els nivells màxims d'emissió de contaminants a l'atmosfera que es garantiran de no superar seran:
  
Opacitat ......... 2 (Bacharach) i 1 (Ringlemann)
  
Monòxid de carboni ............ 500 ppm
  
Òxids de nitrogen.............. 300 ppm
  
Partícules en suspensió........ 150 mg/Nm³
  
SO2, des de l'any 1980.......... 850 mg/Nm³
  
Igualment, s'ha de garantir que els nivells d'immisió no superen el que establix l'annex I del Decret 833/75 i la resta de legislació posterior que la modifique.
  
5) La/s xemeneia/s d'evacuació i dispersió dels gasos en l'atmosfera disposaran dels adequats orificis per a la realització de les preses de mostres, a fi d'efectuar els mesuraments de control i autocontrol de les emissions exigides en la normativa, i d'una infraestructura fixa i segura que permeta l'accés als orificis. Així com, qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6) L'activitat disposarà d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics d'autocontrol de les emissions a l'atmosfera.
  
7) L'empresa presentarà correctament omplida davant d'esta administració l'adaptació de l'enquesta que apareix en l'annex V de l'Ordre de 18.10.1976.
  
8) A pesar de les mesures que s'instal·len per a atenuar el soroll generat per esta activitat, es tindrà en compte d'incorporar els silenciadors i equips necessaris per a la reducció dels nivells sonors als límits exigits per la normativa municipal en el dit lloc, i que no es transmeta a possibles vivendes pròximes més de 35 dB(A).
  
9) S'establirà com a Programa de Vigilància Ambiental de les emissions a l'atmosfera i del soroll ambiental generat:
  
Mesuraments de les emissions de Partícules Sòlides, SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
Mesuraments d'autocontrol de les emissions de NO2 i CO en totes les xemeneies, i en les dels assecadors a més les emissions de partícules sòlides, realitzades per un centre qualificat o per la pròpia empresa una vegada cada any.
  
Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any.
  
Els resultats obtinguts dels controls efectuats i el dictamen donat per l'ECA o laboratori autoritzat relatiu a la suficiència de les mesures correctores de la contaminació projectades seran remesos a la Direcció General de Qualitat Ambiental.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produïx indefensió, no cap cap recurs; sense perjuí d'utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 312/99-AIA sobre el projecte d'instal·lació d'una Planta de Cogeneració a gas natural (amb un motor de 960 kW), promogut per Hispania Cerámica, SA, per a la fàbrica de ceràmica situada en Camí Vell Castelló'Onda, s/n, en el municipi d'Onda (la Plana Baixa).
  
Vist que, en data 6 de maig de 1999, el promotor presenta el projecte tècnic i estudi d'impacte ambiental de la instal·lació de la Planta de Cogeneració.
  
Vist que, el 27 de maig de 1999, es rep del Servici Territorial d'Indústria i Energia a Castelló el projecte de Planta de Cogeneració i l'estudi d'impacte.
  
Vist que, amb l'execució del projecte es generarà energia elèctrica i s'aprofitarà l'energia tèrmica continguda en els gasos de fuga i en l'aigua de refrigerar les camises del motor, per mitjà d'intercanviador, per a ser utilitzada en els dos assecadors de la indústria.
  
Vist que, en data 1 de juny de 1999, es va realitzar consulta a la Direcció General de Qualitat Ambiental d'esta Conselleria.
  
Vist que, el 28 de juny de 1999, es rep de la Direcció General de Qualitat Ambiental l'informe emés pel Servici de Residus i Contaminació, en el que s'arreplega els aspectes següents a tindre en compte per a garantir una adequada protecció de l'ambient atmosfèric i gestió de residus:
  
Tal com s'indica en l'estudi d'impacte ambiental, l'activitat haurà de disposar d'un llibre de registre per cada u dels focus emissors de contaminants (per cada xemeneia) segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els Servicis Territorials de la Conselleria de Medi Ambient. Així mateix, hauran de presentar correctament l'adaptació de l'enquesta que apareix en l'annex V de la mencionada orde, la qual igualment es troba disponible en els mencionats SS.TT.
  
Quant al nivell de soroll en els ambients exteriors, haurà d'estar-se al que disposa l'ordenament municipal. De qualsevol mode, hauria de garantir-se la no transmissió de més de 35 dB(A) per part de la nova instal·lació a l'interior de les vivendes o establiments pròxims o confrontants.
  
Quant a la producció de residus perillosos (pe els olis de lubricar el càrter del motor, etc.), l'empresa ha d'inscriure's en el Registre de Xicotets Productors de Residus si produïra menys de 10 Tm/any, o sol·licitar Autorització de Productor de RP's si produïra més de la mencionada quantitat (ha de considerar-se el conjunt dels residus produïts per la planta en la seua totalitat, independentment que provinguen de la instal·lació que ja existia o de l'ampliació). En estos dos casos, els residus necessàriament han d'entregar-se a un Gestor Autoritzat per la Conselleria de Medi Ambient.
  
Quant al Programa de Vigilància Ambiental de les emissions a l'atmosfera i del soroll ambiental generat, entenem que hauria de constar de:
  
- Mesuraments de les emissions de Partícules Sòlides, SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
- Mesuraments d'autocontrol de les emissions de NO2 i CO, realitzades per un centre qualificat o per la pròpia empresa una vegada cada any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
- Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any.
  
El Programa de Vigilància Ambiental de les emissions a l'atmosfera haurà de realitzar-se en tots i cada u dels focus. No obstant això, l'autocontrol podrà disminuir-se en la seua freqüència en els focus que habitualment no funcionen (p.e., xemeneia de by-pass) i haurà de realitzar-se en els focus que realitzen efectivament i habitualment l'abocament, que en este cas entenem que seran les xemeneies dels assecadors.
  
Les xemeneies d'emissió de contaminants hauran de disposar d'orificis que possibiliten la presa de mostres dels paràmetres contaminants en l'emissió i accessibilitat a aquests per mitjà d'una infraestructura fixa, segons s'indica en l'Ordre de 18 d'octubre de 1976. Quant a l'altura de les xemeneies calculades, deuria revisar-se prenent en compte les altures dels edificis pròxims i confrontants de manera que no poguera existir una dispersió insuficient.
  
Vist que, en data 19 de juliol de 1999, es rep del Servici Territorial d'Indústria i Energia a Castelló els resultats de l'exposició pública.
  
Vist que, han sigut exposats al públic la sol·licitud d'autorització administrativa i l'Estudi d'Impacte Ambiental, durant el termini de trenta dies, per mitjà d'anunci en el BOP núm. 70 de data 8.6.1999, sense que s'hagen presentat al·legacions a aquesta, segons certificat del Servici Territorial d'Indústria i Energia.
  
Vist que, el 12 de juliol de 1999, se sol·licita al promotor ampliació de l'estudi d'impacte ambiental amb relació a l'informe demanat de la Direcció General de Qualitat Ambiental.
  
Vist que, el 8 de setembre de 1999, es rep l'ampliació de l'estudi d'impacte ambiental com annex d'aquest.
  
Vist que l'oli usat de lubricar el motor i els vessaments d'este producte s'arreplegarà en bidons i entregats a gestor autoritzat; i en estimar-se una producció d'este residu de 2 Tm/any l'empresa s'inscriurà en el Registre de Xicotets Productors de RP's.
  
Vist que, segons l'estudi d'impacte ambiental, la concentració dels contaminants a l'atmosfera de CO i NOx seran inferiors als límits legislats.
  
Vist que l'evacuació a l'atmosfera dels gasos de fuga sense aprofitament energètic serà a través d'una xemeneia l'altura real de la qual serà de 10 metres.
  
Vist que, com a vigilància ambiental, s'establix un autocontrol anual de mesuraments d'emissions de contaminants a l'atmosfera, que s'anotaran en el Llibre de Registre corresponent, i l'entrega dels olis usats a gestor autoritzat.
  
Atés que, a més de l'oli usat de lubricar el motor, tots els residus perillosos generats (oli usat de transformador, bateries, filtres, etc.), han de ser arreplegats en envasos adequats i etiquetats per a la seua entrega a empreses gestores autoritzades.
  
Atés que, els nivells d'emissió de contaminants emesos a l'atmosfera, tant dels gasos evacuats sense aprofitament energètic com dels que ja han sofert tal aprofitament, no hauran de sobrepassar els límits establits en el Decret 833/75 que desenrotlla la Llei 38/1972, de Protecció de l'Ambient Atmosfèric. Per a les combustions de gas natural, els límits d'emissió hauran de ser:
  
Opacitat ....... 2 (Bacharach) i 1 (Ringlemann).
  
Monòxid de carboni .............. 500 ppm.
  
Òxids de nitrogen ................. 300 ppm.
  
Partícules en suspensió ........... 150 mg/Nm³
  
SO2, des de l'any 1980 ............. 850 mg/Nm³
  
Atés que, a pesar que la xemeneia que s'instal·le tinga una altura superior a l'obtinguda en el càlcul segons l'Ordre de 18.10.1976, i a la que posseïx l'edifici on s'ubica (6 m), l'altura real haurà de ser tal que, tenint en compte tant l'altura dels edificis confrontants i les seues distàncies, permeta una correcta dispersió al si atmosfèric de les emissions evacuades per ella.
  
Atés que en el Programa de Vigilància Ambiental proposat s'ha d'establir un autocontrol del nivell acústic produït.
  
Atés que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/1989, d'Impacte Ambiental, atribuïx la competència a l'òrgan ambiental, per a la declaració d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes ambientals, el projecte d'instal·lació d'una Planta de Cogeneració a gas natural (amb un motor de 960 kW), promogut per Hispania Cerámica, SA, per a la fàbrica de ceràmica situada en Camí Vell Castelló-Onda, s/n, en el municipi d'Onda (la Plana Baixa), en els termes que establix l'Estudi d'Impacte Ambiental i, sempre que, es complisquen les següents condicions:
  
1) L'oli usat, els possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu perillós, seran adequadament emmagatzemats i etiquetats, i entregats a Gestor Autoritzat, segons la Llei 10/1998, de 21 d'abril, de Residus.
  
2) Per ser productor de residus perillosos, l'empresa estarà subjecta a tot el que disposa la Llei 10/1998, de 21 d'abril, de Residus. És a dir, si produïxen menys de 10 Tm/any de RP's haurà d'inscriure's en el Registre de Xicotets Productors de Residus Perillosos, o de ser superior a eixa quantitat haurà de sol·licitar davant de la Direcció General de Qualitat Ambiental d'esta Conselleria l'Autorització com a Productor de Residus Perillosos, presentant la preceptiva declaració anual.
  
3) La present activitat, considerada en el grup B del catàleg d'activitats potencialment contaminants de l'atmosfera que s'indica en l'annex II del Decret 833/75, estarà a tot allò que s'ha disposat per a tals activitats en el Títol VI del mencionat Decret (Règim especial d'activitats potencialment contaminants de l'atmosfera) i en l'Ordre de 18 d'octubre de 1976, sobre prevenció i correcció de la contaminació industrial de l'atmosfera.
  
4) Els nivells màxims d'emissió de contaminants a l'atmosfera que es garantiran de no superar seran:
  
Opacitat ......... 2 (Bacharach) i 1 (Ringlemann)
  
Monòxid de carboni ............ 500 ppm
  
Òxids de nitrogen.............. 300 ppm
  
Partícules en suspensió........ 150 mg/Nm³
  
SO2, des de l'any 1980.......... 850 mg/Nm³
  
Igualment, s'ha de garantir que els nivells d'immisió no superen el que establix l'annex I del Decret 833/75 i la resta de legislació posterior que la modifique.
  
5) La/s xemeneia/s d'evacuació i dispersió dels gasos en l'atmosfera disposaran dels adequats orificis per a la realització de les preses de mostres, a fi d'efectuar els mesuraments de control i autocontrol de les emissions exigides en la normativa, i d'una infraestructura fixa i segura que permeta l'accés als orificis. Així com, qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6) L'activitat disposarà d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics d'autocontrol de les emissions a l'atmosfera.
  
7) A pesar de les mesures que s'instal·len per a atenuar el soroll generat per esta activitat es tindrà en compte en incorporar els silenciadors i equips necessaris per a la reducció dels nivells sonors als límits exigits per la normativa municipal en el dit lloc, i que no es transmeta a possibles vivendes pròximes més de 35 dB(A).
  
8) S'establirà en el Programa de Vigilància Ambiental de les emissions a l'atmosfera i del soroll ambiental generat:
  
Mesuraments de les emissions de Partícules Sòlides, SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
Mesuraments d'autocontrol de les emissions de NO2 i CO, realitzades per un centre qualificat o per la pròpia empresa una vegada cada any.
  
Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys.
  
Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any.
  
La vigilància ambiental de les emissions a l'atmosfera es realitzarà en tots i cada u dels focus. No obstant això, l'autocontrol podrà disminuir-se en la seua freqüència en els focus que habitualment no funcionen (xemeneia by-pass) i realitzar-se en els focus que habitualment realitzen l'abocament, que en este cas seran les xemeneies dels assecadors.
  
Els resultats obtinguts dels controls efectuats i el dictamen donat per l'OCA o Laboratori autoritzat relatiu a la suficiència de les mesures correctores de la contaminació projectades seran remesos a la Direcció General de Qualitat Ambiental.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produïx indefensió, no cap cap recurs; sense perjuí d'utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.